K O R R A L D U S

Haapsalu,								10.jaanuar 2007 nr 17

Projekteerimistingimuste kinnitamine
(Suur-Liiva  tn 15a, Haapsalu)

Läbi vaadanud Carsec Teeninduse AS (Kadaka tee 183, 12618 Tallinn) 03.01.2007 esitatud taotluse nr 7-2.15/41 Suur-Liiva 15a krundil asuva ärihoone ümberehitusprojekti (korterelamuks) projekteerimistingimuste saamiseks ja juhindudes ehitusseaduse § 19, Haapsalu Linnavolikogu 26.11.2004 määrusega nr 47 kinnitatud Haapsalu linna ehitusmääruse § 22, § 24, kohaliku omavalitsuse korralduse seaduse § 6 lg 3 p 1, § 30 lg 1 p 3, Haapsalu põhimääruse § 35 lg 1 p 3 ning haldusmenetluse seadusest Haapsalu Linnavalitsus

k o r r a l d a b:

1.	Kinnitada Suur-Liiva tn 15a, Haapsalu asuva hoone ümberehitusprojekti projekteerimistingimused nr 3-07 (lisatud).
2.	Korraldus teha teatavaks Carsec Teeninduse AS (Kadaka tee 183, 12618 Tallinn) korralduse koopia saatmisega posti teel, ehitus- ja arhitektuurigrupile (A. Joost) koopia üleandmisega allkirja vastu.
3.	Korraldus jõustub teatavakstegemisest.
4.	Korraldus avalikustada väljapanekuga linnavalitsuse fuajees.
5.	Korralduse peale võib esitada kaebuse Tallinna Halduskohtule halduskohtumenetluse seadustikus sätestatud korras 30 päeva jooksul korralduse teatavakstegemisest.

Teet Kallasvee
Linnapea				Erko Kalev
				Linnasekretär

TINGIMUSED EHITUSPROJEKTI KOOSTAMISEKS
Ehitusseadus § 19 lg1
Nr. 3/ 07  “03” jaanuar  2007	
Tingimused kinnitatud:
Haapsalu Linnavalitsuse korraldusega nr 17 
10.jaanuar 2007	
Projekti nimetus	Ärihoone korterelamuks ümberehitamise projekt 	
Krundi asukoht	Suur-Liiva tn 15a, Haapsalu 	
Taotleja nimi	Carsec Teeninduse AS	
Krundi andmed	katastritunnus 18301:003:0390,  kinnistusraamatu registriosa nr 144232/1442
pindala 1820m2, maakasutuse sihtotstarve - 100% ärimaa	
Projekti koostamisel arvestada alljärgnevat: 		
1.		1. Koostada projekt arvestades tuletõrje, tervisekaitse ning teiste kehtivate normidega. Projekt peab vastama ehitusloa saamiseks ehitusprojektile esitatavatele nõuetele (MKM 27.12.2002 määrus nr 70).
2.	Projekti koosseisus esitada  digitaalne topo-geodeetiline asendiplaan M 1:500, millele on kantud krundi piirid, ol.olevad ja projekteeritavad ehitised (ehitiste nurkade koordinaadid L-EST süsteemis) ol. olevad tehnovõrgud, projekteeritud tehnovõrgud, puud jne.
3.	Projekti koosseisus peavad sisalduma plaanid, vaated, lõiked mõõtkavas M 1:100 või 1:50, vajadusel detailide joonised.
4.	Projekteerimisel tuleb arvestada, et krunt asub Haapsalu vanalinna muinsuskaitseala kaitsevööndis ja Haapsalu holmide miljööväärtuslikul alal.
5.	Hoone siselahenduse võib, säilitades üldjoontes olemasoleva ehituskehami, ümber projekteerida korteriteks (maksimaalselt 6).
6.	Hoonele võib projekteerida uue  välisviimistluse lahenduse (krohv, võib olla kombineeritult puiduga). Projekti mahus anda hoone välisviimistluse värvilahendus. Viimistluse kavandamisel mitte kasutada naturaalseid ehitusmaterjale imiteerivaid sünteetilisi materjale.
7.	Kuna ümberprojekteeritav hoone oli algselt lamekatusega maja, siis on soovitav selline lahenduse taastada ja lammutada hiljem ehitatud kaldkatused.
8.	Hoonele võib juurde projekteerida väiksemaid mahtusid (terrassid, tuulekojad, rõdud-lodžad jms).
9.	Korteritele vajalik parkimine lahendada kinnistu piires.
10.	Lahendada krundi heakorrastus, haljastus ning olmeprügi kogumine.
11.	Projekteerimisel lähtuda Vabariigi Valitsuse 27.10.2004 määrusega nr 315 kehtestatud tuleohutusnõuetest. Projekt kuulub kooskõlastamisele Lääne-Eesti  Päästekeskuses.
12.	Krundi maakasutuse sihtotstarve ärimaa muudetakse võttes aluseks Haapsalu linna üldplaani ja kooskõlastatud projekti järgi ehitatud hoone kasutusluba.
Ehitusloa saamiseks esitada Linnavalitsusele kooskõlastustega köidetud tehniline projekt 2 eksemplaris. 	
Lisad:	asendiskeem M 1:500 	
Tingimused
koostasid:	Linnaarhitekt               . ..………………………………… Anu Joost
Linnaarengu ja muinsuskaitse peaspetsialist ……………. Tõnis Padu
Ehitusjärelevalveinsener   ………………………………..  Mati Jets
Käesolevad tingimused on kehtivad kahe aasta jooksul alates nende kinnitamisest